90 A MAGYARHONI FÖLDTANI TÁRSULAT ALAPSZABÁLYAI. 
VII. Tagok jogai. 
16. §. A tagok a társulattól minőségükhöz képest oklevelet kapnak, 
melynek alapján magukat a cMagyarhoni Földtani Társulat pártoló, örö- 
kítő, rendes, illetve tiszteleti vagy levelező tagjának nevezhetik. 
A társulat minden pártoló, örökítő és rendes tagja részt vehet a szak- 
és közgyűléseken, hol szavazati jogával élhet, új tagot ajánlhat, a társulat 
kiadványait kapja és a társulat könyvtárát használhatja. 
VIII. Tagok kötelességei. 
17. §. A rendes tagok évenként 5 fÍrtot fizetnek. 
Ezenkívül az oklevélért minden rendes tag egyszermindenkorra, 2 forin- 
tot fizet. 
18. §. A tagsági díj minden év első negyedében fizetendő. Ha valamely 
tag évi díját az első negyedben be nem fizette, a társulat az illető összeget a 
legrövidebb postai közvetítés útján szedi be, a mely esetben a postai költ- 
séget a hátralékos tag fizeti. 
19. §. A ki a társulatból ki akar lépni, ebbeli szándékát félévvel előbb 
a titkárságpál jelentse be. 
IX. Ügyvezetés. 
20. §. A társulat ügyeit a választmány intézi, mely az elnökből, az 
alelnökből, első és másodtitkárból, 12 választmányi tagból és a pénztáros- 
ból áll. 
21. §. Az elnök képviseli a társulatot a hatóságok és mások irányában, 
az üléseken elnököl, szükség esetében rendkívüli közgyűlést hívhat össze, 
s a közgyűléseken a társulat szellemi munkálkodását ismerteti. 
A társulat pénzügyeire felügyel, a választmánytól elrendelt fizetéseket 
utalványozza, a titkár által vezetett jegyzőkönyvet, társulati határozatokat 
aláírja, szavazatok egyenlősége esetében az ő szava dönt. 
Az alelnök helyettesíti az elnököt. 
29. §. Az első titkár vezeti az ügyeket, megirja az ülések jegyzőköny- 
veit és szerkeszti a kiadványokat. Gondoskodik a szakülési előadásokról; a 
gyűlések idejéről és napirendjéről tudósítja a tagokat; a beküldött munká- 
latokat és tárgyakat bemutatja, gondot visel a könyvekre és folyóiratokra, 
rólok jegyzéket vezet; a tagok számát nyilvánosságban tartja, beszedi tőlök 
az évdíjat és a közgyűlésen a társulat működéséről jelentést terjeszt elő. 
A másodtitkár az elsőnek kisegítője, szükség esetében helyettese. 
23. §. A választmány intézi el a társulat minden fontosabb ügyeit. 
Megválasztja a pártoló, örökítő, rendes tagokat, és a levelezőket. Köz- 
